
46                                                            DR.30.10.2018                                                                                                                          

 
Malaysia Kesebelas 2018 yang telah membangkitkan beberapa isu berkaitan dengan 
jabatan-jabatan yang telah disebutkan tadi.  

Tuan Yang di-Pertua, bagi Jabatan Perpaduan Negara dan Integrasi Nasional, saya 
ingin memulakan sesi penggulungan dengan mengucapkan terima kasih kepada Yang 
Berhormat Tebrau dan Yang Berhormat Mas Gading yang telah membangkitkan isu berkaitan 
dengan Jabatan Perpaduan Negara dan Integrasi Nasional. 

Saya mengambil maklum bahawa Yang Berhormat Tebrau pada 25 Oktober 2018 
membangkitkan tentang penubuhan Majlis Perpaduan Keharmonian Rakyat untuk menjamin 
keharmonian negara dan ingin mengetahui adakah inisiatif ini akan menggantikan Jabatan 
Perpaduan Negara dan Integrasi Nasional itu sendiri. Beliau juga menyatakan bahawa KRT 
yang telah ditubuhkan di bawah perpaduan kebanyakannya disertai oleh kaum Melayu dan 
tidak ramai penyertaan daripada kaum-kaum yang lain.  

Untuk makluman Yang Berhormat Tebrau, Majlis Perundingan Keharmonian Rakyat 
(MPKR) merupakan badan baharu yang dijenamakan semula untuk menggantikan Majlis 
Konsultasi Perpaduan Negara. Penubuhan MPKR ini adalah untuk menggalas dua peranan 
utama iaitu bertindak sebagai sebuah badan bebas yang akan menasihati kerajaan mengenai 
hal ehwal perpaduan dan kesejahteraan sosial serta Dasar Perpaduan Negara. Langkah ini 
adalah sebagai usaha kerajaan ke arah penyatuan nasional dengan izin National 
Reconciliation bagi mengurangkan polarisasi kaum dan membina bangsa Malaysia yang 
insya-Allah bersatu padu.  

Penubuhannya menjadi platform untuk membincangkan isu-isu sukar di dalam 
kalangan masyarakat Malaysia yang kompleks serta merintis jalan penyelesaian ke arah 
merapatkan lagi jurang yang menghalang perpaduan. Tambahan pula Majlis ini akan 
melaksanakan usaha-usaha ke arah mewujudkan kesedaran dan memupuk nilai-nilai murni 
di dalam kalangan rakyat Malaysia agar bersikap moderat bagi mengelakkan perpecahan di 
antara kaum dan agama.  

Pewujudan MPKR ini juga adalah selaras dengan aspirasi dan hasrat kerajaan 
baharu untuk mewujudkan urus tadbir negara yang baik, progresif dan inklusif ke arah 
menjamin kesejahteraan hidup seluruh rakyat negara ini tanpa mengira latar belakang kaum, 
bangsa dan agama demi membawa Malaysia ke wawasan baharu dan seterusnya memacu 
negara kembali dikagumi oleh dunia.  

Pemilihan ahli-ahli yang menduduki MPKR adalah terdiri daripada pelbagai latar 
belakang individu yang berpengalaman serta komited terhadap gerak kerja perpaduan 
negara dan kesejahteraan sosial rakyat. Mereka yang akan dipilih mesti mempunyai 
kredibiliti, bersikap inklusif, terbuka, natural dan mempunyai pandangan yang konstruktif 
serta mewakili semua lapisan masyarakat. Pelantikan Ahli Majlis MPKR akan dibuat secara 
pentadbiran setelah berunding dan dipersetujui oleh Yang Amat Berhormat Perdana Menteri 
kelak.  

Bagi persoalan Yang Berhormat mengenai Rukun Tetangga. Tidak kita nafikan 
bahawa daripada 8,072 KRT kawasan.  

Tuan Sanisvara Nethaji Rayer a/l Rajaji [Jelutong]: Yang Berhormat Menteri, 
tentang isu perpaduan sahaja. Sebelum Yang Berhormat Menteri pergi ke isu lain. Saya telah 
meneliti jawapan yang telah diberikan oleh Yang Berhormat Menteri dan saya di sini ingin 
menyatakan penghargaan saya kepada langkah-langkah yang diambil untuk kita 
meningkatkan lagi perpaduan di antara rakyat Malaysia yang berbilang kaum. Sesungguhnya 
saya yakin bahawa setelah Pakatan Harapan menang dalam pilihan raya kali ini kita harus 
memberi perhatian dan meningkatkan lagi langkah-langkah untuk mengeratkan perpaduan 
yang saya rasa sudah pun mencapai satu matlamat yang kita benar-benar ingin capai. Akan 
tetapi pada masa yang sama saya ingin menarik perhatian Dewan yang mulia ini kepada 
beberapa insiden-insiden yang sekali-sekala mengganggu-gugat ketenteraman awam 
perpaduan rakyat Malaysia yang berbilang kaum.  

Di sini saya tidak mahu berpolitik saya ingin berterus terang. Ada Yang Berhormat 
– Yang Berhormat di kalangan di sebelah sana yang selalunya mengeluarkan kenyataan-
kenyataan yang mencetuskan perasaan iri hati dan buruk sangka di antara satu sama lain. 
Dan di sini saya ingin menyeru kepada Yang Berhormat Timbalan Menteri supaya kalau boleh 
sekali-sekala menjemput Yang Berhormat–Yang Berhormat daripada sebelah sana untuk 
turut menyertai majlis-majlis ini terutamanya kepada Yang Berhormat–Yang Berhormat di 



Malaysia Kesebelas 2018 yang telah membangkitkan beberapa isu berkaitan dengan jabatan-jabatan yang telah disebutkan tadi. Tuan Yang di-Pertua, bagi Jabatan Perpaduan Negara dan Integrasi Nasional, saya ingin memulakan sesi penggulungan dengan mengucapkan terima kasih kepada Yang Berhormat Tebrau dan Yang Berhormat Mas Gading yang telah membangkitkan isu berkaitan dengan Jabatan Perpaduan Negara dan Integrasi Nasional. Saya mengambil maklum bahawa Yang Berhormat Tebrau pada 25 Oktober 2018 membangkitkan tentang penubuhan Majlis Perpaduan Keharmonian Rakyat untuk menjamin keharmonian negara dan ingin mengetahui adakah inisiatif ini akan menggantikan Jabatan Perpaduan Negara dan Integrasi Nasional itu sendiri. Beliau juga menyatakan bahawa KRT yang telah ditubuhkan di bawah perpaduan kebanyakannya disertai oleh kaum Melayu dan tidak ramai penyertaan daripada kaum-kaum yang lain. Untuk makluman Yang Berhormat Tebrau, Majlis Perundingan Keharmonian Rakyat (MPKR) merupakan badan baharu yang dijenamakan semula untuk menggantikan Majlis Konsultasi Perpaduan Negara. Penubuhan MPKR ini adalah untuk menggalas dua peranan utama iaitu bertindak sebagai sebuah badan bebas yang akan menasihati kerajaan mengenai hal ehwal perpaduan dan kesejahteraan sosial serta Dasar Perpaduan Negara. Langkah ini adalah sebagai usaha kerajaan ke arah penyatuan nasional dengan izin National Reconciliation bagi mengurangkan polarisasi kaum dan membina bangsa Malaysia yang insya-Allah bersatu padu. Penubuhannya menjadi platform untuk membincangkan isu-isu sukar di dalam kalangan masyarakat Malaysia yang kompleks serta merintis jalan penyelesaian ke arah merapatkan lagi jurang yang menghalang perpaduan. Tambahan pula Majlis ini akan melaksanakan usaha-usaha ke arah mewujudkan kesedaran dan memupuk nilai-nilai murni di dalam kalangan rakyat Malaysia agar bersikap moderat bagi mengelakkan perpecahan di antara kaum dan agama. Pewujudan MPKR ini juga adalah selaras dengan aspirasi dan hasrat kerajaan baharu untuk mewujudkan urus tadbir negara yang baik, progresif dan inklusif ke arah menjamin kesejahteraan hidup seluruh rakyat negara ini tanpa mengira latar belakang kaum, bangsa dan agama demi membawa Malaysia ke wawasan baharu dan seterusnya memacu negara kembali dikagumi oleh dunia. Pemilihan ahli-ahli yang menduduki MPKR adalah terdiri daripada pelbagai latar belakang individu yang berpengalaman serta komited terhadap gerak kerja perpaduan negara dan kesejahteraan sosial rakyat. Mereka yang akan dipilih mesti mempunyai kredibiliti, bersikap inklusif, terbuka, natural dan mempunyai pandangan yang konstruktif serta mewakili semua lapisan masyarakat. Pelantikan Ahli Majlis MPKR akan dibuat secara pentadbiran setelah berunding dan dipersetujui oleh Yang Amat Berhormat Perdana Menteri kelak. Bagi persoalan Yang Berhormat mengenai Rukun Tetangga. Tidak kita nafikan bahawa daripada 8,072 KRT kawasan. Tuan Sanisvara Nethaji Rayer a/l Rajaji [Jelutong]: Yang Berhormat Menteri, tentang isu perpaduan sahaja. Sebelum Yang Berhormat Menteri pergi ke isu lain. Saya telah meneliti jawapan yang telah diberikan oleh Yang Berhormat Menteri dan saya di sini ingin menyatakan penghargaan saya kepada langkah-langkah yang diambil untuk kita meningkatkan lagi perpaduan di antara rakyat Malaysia yang berbilang kaum. Sesungguhnya saya yakin bahawa setelah Pakatan Harapan menang dalam pilihan raya kali ini kita harus memberi perhatian dan meningkatkan lagi langkah-langkah untuk mengeratkan perpaduan yang saya rasa sudah pun mencapai satu matlamat yang kita benar-benar ingin capai. Akan tetapi pada masa yang sama saya ingin menarik perhatian Dewan yang mulia ini kepada beberapa insiden-insiden yang sekali-sekala mengganggu-gugat ketenteraman awam perpaduan rakyat Malaysia yang berbilang kaum. Di sini saya tidak mahu berpolitik saya ingin berterus terang. Ada Yang Berhormat - Yang Berhormat di kalangan di sebelah sana yang selalunya mengeluarkan kenyataan- kenyataan yang mencetuskan perasaan iri hati dan buruk sangka di antara satu sama lain. Dan di sini saya ingin menyeru kepada Yang Berhormat Timbalan Menteri supaya kalau boleh sekali-sekala menjemput Yang Berhormat-Yang Berhormat daripada sebelah sana untuk turut menyertai majlis-majlis ini terutamanya kepada Yang Berhormat-Yang Berhormat di.